Diari Oficial de la Generalitat Valenciana


Sumari del DOGV 6479, del 14-03-2011 (2011/2977)

ORDE 3/2011, de 10 de març, de la Conselleria de Solidaritat i Ciutadania, per la qual es convoquen, per a l'any 2011, subvencions per a la coordinació d'organitzacions de cooperació internacional al desenrotllament (ONGD) de la Comunitat Valenciana que han de dur a terme federacions, confederacions o unió d'ONGD de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2977


Data del document
:   10-03-2011

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública

ORDE 3/2011, de 10 de març, de la Conselleria de Solidaritat i Ciutadania, per la qual es convoquen, per a l'any 2011, subvencions per a la coordinació d'organitzacions de cooperació internacional al desenrotllament (ONGD) de la Comunitat Valenciana que han de dur a terme federacions, confederacions o unió d'ONGD de la Comunitat Valenciana. [2011/2977]
D'acord amb el que establix la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i el Pla director de la Cooperació Valenciana 2008-2011, aprovat mitjançant un Acord de 28 de desembre de 2007, del Consell de la Generalitat.
Segons allò que s'ha assenyalat en l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 juny de 1991, en la virtut del qual, els consellers corresponents establiran les oportunes bases reguladores de concessió de subvencions.
De conformitat amb el que preveu el Decret 198/2009, de 6 de novembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com en el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania,
ORDENE
Primer
Convocar subvencions a federacions, confederacions o unió d'ONGD de la Comunitat Valenciana, per al cofinançament de projectes que tinguen com a objecte la realització d'activitats de coordinació, formació i sensibilització de les ONGD.
Segon
1. Aprovar les bases per les quals es regula esta convocatòria, que s'inclouen com a annex I de la present orde.
2. És aplicable a la present convocatòria, el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions, i el Reglament General de Subvencions, aprovat pel Decret 887/2006, de 21 de juliol, el Decret 135/2010, de 10 de setembre, pel qual s'aproven les bases per a la concessió d'ajudes en matèria de Cooperació Internacional per al Desenrotllament.
Tercer
1. Les subvencions concedides en virtut d'esta convocatòria seran sufragades amb càrrec al capítol IV, línia de subvenció amb codi comptable T7779, del Programa 48.95.52.774.28, Cooperació Internacional al Desenrotllament, del Pressupost de la Generalitat per a 2011, per un import global màxim de 96.610 euros.
Quart
1. Les subvencions que s'han de concedir per la present convocatòria no necessiten notificació a la Comissió Europea, per no reunir els requisits recollits en l'article 107 del Tractat de Funcionament de la Unió Europea, ja que les esmentades subvencions s'atorguen a entitats sense finalitat lucrativa, i les accions subvencionades no suposen cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.
2. Per tant, amb la percepció de les esmentades subvencions no hi ha possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
Contra el present acte, que posa fi a la via administrativa, els interessats podran interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 10 de març de 2011
El conseller de Solidaritat i Ciutadania,
RAFAEL BLASCO CASTANY
Annex I
Bases per les quals es regula la convocatòria de subvencions dirigides a federacions, confederacions o unió d'ONGD, per a la realització projectes de coordinació d'organitzacions de cooperació internacional al desenrotllament (ONGD) de la Comunitat Valenciana
Base 1. Objecte de la convocatòria
És objecte de la present orde, convocar subvencions a federacions, confederacions o unió d'ONGD de la Comunitat Valenciana, per al cofinançament de projectes que tinguen com a objecte la realització d'activitats de coordinació, formació i sensibilització d'ONGD.
Es consideraran accions subvencionables, entre altres:
- La coordinació en les actuacions conjuntes entre organitzacions no governamentals per al desenrotllament.
- Actualització, manteniment i difusió d'un punt o xarxa d'informació, i comunicació, divulgació i assessorament sobre cooperació i solidaritat.
- Manteniment d'una pàgina web per a la difusió i desenrotllament de la seua comesa.
- Elaboració, edició i distribució del material divulgatiu i de sensibilització de les ONGD valencianes i els seus recursos educatius.
- Elaboració i execució d'un pla de formació per a ONGD sobre cooperació al desenrotllament i solidaritat.
- Activitats de difusió sobre les ONGD valencianes, la cooperació al desenrotllament i solidaritat a Alacant, València i Castelló.
Igualment quedaran compreses totes aquelles activitats previstes en el projecte presentat per l'entitat, així com aquelles complementàries a les anteriors que siguen necessàries per a la realització de l'esmentat objecte.
Les diferents accions que cal subvencionar hauran de tindre com a objecte alguna de les finalitats previstes en el Pla director de la Cooperació Valenciana 2008-2011, aprovat mitjançant un Acord del Consell de la Generalitat de 28 de desembre de 2007 (DOCV núm. 5673, de 4.01.2008), i Pla Anual 2011.
Base 2. Projectes exclosos
1. No seran subvencionables a través d'esta convocatòria aquelles sol·licituds el contingut de les quals estiga clarament previst en les restants convocatòries de subvencions de la Generalitat. En el cas que això ocorreguera, l'administració d'ofici i amb la comunicació prèvia a l'entitat sol·licitant, podrà incloure el projecte presentat en la valoració de la convocatòria corresponent, sempre que la sol·licitud haja tingut entrada abans que finalitze el termini de presentació de sol·licituds de l'esmentada convocatòria.
2. No podran finançar-se béns o equips que siguen amortitzables o la vida útil dels quals siga superior a un any.
Base 3. Requisits generals per a les entitats sol·licitants
1. Ha de tractar-se de federacions, confederacions o unió d'ONGD de la Comunitat Valenciana, i estar inscrites en el Registre Públic corresponent, en el marc d'allò que s'ha establit per la Llei Orgànica 1/2002, de 22 de març, Reguladora del Dret d'Associació, i la Llei 14/2008, de 14 de novembre d'Associacions de la Comunitat Valenciana.
2. Així mateix, han d'estar inscrites el Registre d'Agents de la Cooperació Internacional al Desenrotllament de la Comunitat Valenciana, i complir els requisits de l'article 13 de la Llei 38/2003, de 17 de novembre, General de Subvencions, així com dels articles 10 i 11 del Decret 135/2010, de 10 de setembre, del Consell.
En el cas que es tracte d'agrupacions sense personalitat jurídica, han de complir els requisits i obligacions de l'article 11 de la Llei 38/2003, de 17 de novembre, Llei General de Subvencions.
3. No seran admesos en la present convocatòria ni es podrà efectuar si és el cas el pagament de la subvenció, els projectes presentats per entitats que no hagen aportat dins del termini i la forma escaient la documentació justificativa de les subvencions rebudes en anteriors exercicis, o que es troben en procediment de reintegrament per via executiva.
Base 4. Presentació de sol·licituds
1. Per a cada projecte ha de presentar-se una sol·licitud, d'acord amb el model que figura com a annex II de la present orde, en el Portal de la Generalitat () accedint als apartats «Guia Prop»-«Tràmits i Servicis», degudament emplenada i firmada pel representant legal de l'entitat.
La sol·licitud també podrà presentar-se per via telemàtica en el Portal de la Generalitat () accedint als apartats «Administració On line»-«Guia Prop».
Per a poder tramitar electrònicament la sol·licitud, ha de disposar de certificat digital ja siga de l'entitat, del president de l'entitat o del representant davant de la Conselleria. Tot això de conformitat amb les instruccions previstes en el Portal de l'Autoritat de Certificació de la Comunitat Valenciana («www.accv.es»).
2. El lloc de presentació de les sol·licituds és la Direcció General d'Immigració i Cooperació al Desenrotllament, situada a la plaça Sant Nicolau, núm. 2 (València 46095) o qualsevol dels llocs que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
3. El termini de presentació de sol·licituds serà de 20 dies hàbils a comptar des de l'endemà de la publicació de la convocatòria en el Diari Oficial de la Comunitat Valenciana.
4. Cada entitat, podrà presentar un màxim d'una sol·licitud de subvenció.
5. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye amb la documentació preceptiva, es requerirà a l'entitat sol·licitant, d'acord amb el que establix l'article 71.1 de l'esmentada llei, perquè, en el termini de deu dies, esmene la falta o acompanye els documents preceptius, amb indicació que, si així no ho fera, es considerarà que ha desistit de la seua petició, amb la resolució prèvia que haurà de ser dictada en els termes que preveu l'article 42 de la mencionada llei.
6. La presentació de la sol·licitud i la resta de documents que l'han d'acompanyar han de ser originals o còpies compulsades o confrontades. L'esmentada documentació podrà ser substituïda per còpia simple o digitalitzada amb caràcter provisional, i ha d'acompanyar-se de declaració del responsable en què s'indique el lloc del depòsit dels originals, la seua correspondència amb estos, així com el compromís d'aportar les còpies degudament compulsades a requeriment de l'administració.
7. En el cas que determinada documentació estiga en poder de l'administració, ha d'especificar-se en el número d'expedient en què es va presentar.
8. Tots els models normalitzats de documentació i annexos assenyalats en les presents bases, figuren en el Portal de la Generalitat () accedint als apartats «Guia Prop»-«Tràmits i Servicis».
9. De conformitat amb el que establix l'article 5.1 del Decret 165/2010, de 8 d'octubre, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, es podrà autoritzar la Conselleria a sol·licitar les seues dades d'identificació, per mitjà de declaració respecte d'això, de manera que únicament siga necessari aportar el DNI en el cas que es denegue l'autorització respecte d'això.
Base 5. Documents que han d'acompanyar la sol·licitud
Juntament amb el model de sol·licitud, ha de presentar-se preceptivament la següent documentació, de conformitat amb el que preveu l'article 25 del Decret 135/2010, de 10 de setembre, pel qual s'aproven les bases per a la concessió d'ajudes en matèria de cooperació internacional per al desenrotllament:
1. Document que acredite la representació conferida al firmant de la sol·licitud de subvenció, així com el DNI del mencionat representant, llevat que ja consten en el Registre d'Agents de Cooperació Internacional al Desenrotllament de la Comunitat Valenciana.
2. Serà necessari la presentació de la llista de les ONGD membres, i els òrgans directius, i si escau, certificat d'inscripció en el Registre d'Associacions corresponent.
3. En el cas que no s'autoritze a la Generalitat, certificats vigents, en original o còpia compulsada, d'estar al corrent en el compliment de les obligacions fiscals i amb la Seguretat Social emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social.
4. Original de la declaració de la persona responsable de l'entitat sol·licitant, de no ser deutor per reintegrament de subvencions de la Generalitat i de no incórrer en les incompatibilitats i prohibicions de l'article 13 de la Llei 38/2003, de 17 de novembre, Llei General de Subvencions, d'acord amb el model que figura en l'annex II.
5. Original de la declaració de la persona responsable de l'entitat sol·licitant, d'acord amb el model que figura en l'annex III, de conformitat amb l'article 25.1.a) del Decret del Consell pel qual s'aproven les bases per a la concessió d'ajudes en matèria de cooperació internacional per al desenrotllament.
6. Organigrama, delegacions en la Comunitat Valenciana i relació del personal laboral. En el cas que l'entitat sol·licitant no tinga treballadors per compte d'altri, declaració jurada pel representant de l'entitat d'esta circumstància, juntament amb la documentació que acredite la seua capacitat per a la realització de les activitats necessàries per a aconseguir els fins de les subvencions o ajudes convocades, com ara precontractes, llista de personal voluntari o qualsevol altres aptes per a tals fins.
7. Només quan es tracte d'una entitat que en el passat no ha obtingut subvencions de la Generalitat o quan se sol·licite la transferència dels fons a un nou compte que no figure donat d'alta en la base de dades de la Generalitat, serà necessari aportar la fitxa de manteniment de tercers i còpia compulsada de la targeta d'identificació fiscal. El model es troba disponible en el Portal de la Generalitat () accedint als apartats «Guia Prop»-«Tràmits i Servicis», i ha de presentar-se acompanyat del certificat de l'entitat bancària que acredite la titularitat del compte bancari, així com de la còpia del document d'identitat i del poder de representació de qui firme la fitxa de manteniment de tercers, llevat que ja conste en el Registre d'Agents de Cooperació Internacional al Desenrotllament de la Comunitat Valenciana.
Base 6. Documentació tècnica de l'entitat i del projecte
Juntament amb el model de sol·licitud i la documentació assenyalada en la base 5, ha d'aportar-se per a cada una de les sol·licituds els documents relacionats a continuació, en paper i en format electrònic, pdf o compatible Word necessaris per a la correcta valoració de la sol·licitud, de conformitat amb l'article 26 del Decret 135/2010, de 10 de setembre, pel qual s'aproven les bases per a la concessió d'ajudes en matèria de cooperació internacional per al desenrotllament:
1. Formulari d'identificació, firmat pel representant legal, d'acord amb el model que figura com a annex IV i en el Portal de la Generalitat () accedint als apartats «Guia Prop»-«Tràmits i Servicis».
2. Factures proforma, pressupostos professionals o peritatges sobre els costos per unitat dels recursos que s'han d'emprar i de manera excepcional, en el cas que no puga disposar-se de documents acreditatius respecte d'algun concepte de gasto, informe justificatiu d'esta impossibilitat.
3. Memòria econòmica del projecte, d'acord amb el que establixen els articles 14, 15, 16, 17 i 18 que comprendrà un pla de finançament en el qual es justifique la contribució financera externa, així com la subvenció sol·licitada a la Generalitat, d'acord amb el model que figura com a annex V, on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total del projecte.
4. Memòria de la institució, en la qual conste que l'entitat sol·licitant reunix les condicions de solvència i capacitat de gestió per a realitzar l'activitat objecte d'ajuda. Per a això, s'assenyalaran les activitats realitzades durant l'últim any natural anterior a la convocatòria, incloent-hi balanç de situació, compte de pèrdues i guanys i memòria econòmica de l'any anterior, o els últims comptes aprovats i un esborrany dels comptes de l'exercici 2010, subscrit per persona autoritzada segons els estatuts i les fonts de finançament.
5. Documentació acreditativa de la titularitat i règim de propietat dels immobles vinculats al projecte, així com del valor d'estos.
6. Projecte detallat, firmat pel representant legal, en el qual es concretarà l'activitat objecte de subvenció, amb inclusió del lloc i termini de realització, nombre de persones o entitats participants o intervinents i nombre d'assistents previstos.
7. Qualsevol altra documentació que puga resultar d'interés per a la millor valoració del projecte.
Base 7. Subvenció de costos indirectes
1. El percentatge màxim de costos indirectes finançables es fixa en el 8% de la subvenció concedida per la Generalitat.
2. Queda exclosa la possibilitat d'imputar a costos indirectes la reinversió dels interessos generats pels fons del projecte.
Base 8. Límits de gastos subvencionables
1. L'import de les dietes i gastos de desplaçament no podrà excedir les quanties següents:
Hostalatge: 65,97 €/ dia
Restauració: 37,40 €/dia
Altres gastos: 8,33 €/dia
Indemnització per quilometratge:
Turismes: 0,19 €/km
Motocicletes: 0,078 €/km
2. La quantia màxima subvencionable del salari o preu/hora corresponent als professionals de la Comunitat Valenciana i del personal tècnic no podrà excedir 3.000 euros/mes.
Base 9. Límits de finançament
1. Els projectes podran rebre de la Generalitat ajudes i subvencions fins a un màxim del 80%, del cost total del projecte, sempre que les disponibilitats pressupostàries ho permeten.
2. El percentatge de cofinançament d'un projecte quedarà fixat en el moment de l'aprovació de la quantia de la subvenció per la relació entre esta i el cost total del projecte que apareix en el formulari d'identificació original o, si és el cas, reformulat. Si després de l'efectiva execució del projecte, el cost total real resultara ser inferior al previst en un principi, la subvenció podrà ser objecte de minoració, de manera que el percentatge de cofinançament de la Generalitat es mantinga inalterat.
Base 10. Valoració de les propostes
1. Finalitzat el termini de presentació de sol·licituds i una vegada esmenades estes o transcorregut el termini per a fer-ho, la Comissió Tècnica de conformitat amb la composició prevista en l'art. 27.3 del Decret 135/2010, de 10 de setembre, del Consell, efectuarà la valoració de les propostes a fi de proposar la selecció d'aquelles que es consideren de major interés d'acord amb les prioritats a què es referixen les presents bases.
2. Com a element de deliberació la comissió podrà utilitzar els informes tècnics elaborats pel personal de la direcció general i/o una entitat externa, contractada a l'efecte.
3. L'avaluació prèvia serà superada, en el cas que les actuacions aconseguisquen una puntuació mínima global de 60 punts sobre un total de 120, que es distribuiran de la següent manera:
a) 30 punts, com a màxim, per la capacitat de gestió i, si és el cas, la participació d'ONGD en alguna de les tasques relatives a la formulació, execució i seguiment de les actuacions formulades.
b) 70 punts, com a màxim, per la qualitat de les actuacions. A l'efecte, es tindrà en compte el grau d'adequació de les actuacions a les activitats subvencionables, la rellevància d'este, la metodologia, els beneficiaris, l'impacte i el pressupost.
c) 20 punts, com a màxim, en atenció l'adequació de les actuacions de l'entitat als objectius i prioritats de la política de la Generalitat en matèria de cooperació internacional per al desenrotllament.
Per a superar l'avaluació prèvia serà necessari a més aconseguir, per cada un dels dos primers apartats, com a mínim, l'equivalent a la mitat de la seua puntuació respectiva.
Base 11. Resolució del procediment
1 Basant-se en els informes tècnics i la valoració prèvia de les propostes, la Comissió Tècnica, formularà proposta de resolució i l'elevarà al conseller de Solidaritat i Ciutadania.
2. La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en la pàgina web de la Conselleria de Solidaritat i Ciutadania.
3. Durant un període de tres mesos a comptar des de la data de la publicació en el DOCV de la resolució de concessió de les subvencions, els documents dels projectes presentats que no resulten subvencionats estaran a disposició de les entitats sol·licitants en la seu de la Direcció General d'Immigració i Cooperació al Desenrotllament perquè puguen ser retirats. Una vegada passe este termini, es procedirà a la seua destrucció.
Base 12. Obligacions de les entitats beneficiàries de subvencions
1. Les entitats que han obtingut subvenció han d'aportar el model d'acceptació normalitzat disponible en el Portal de la Generalitat () accedint als apartats «Guia Prop»-«Tràmits i Servicis» o la reformulació del projecte en el supòsit previst en la base següent. Transcorregut este termini sense que s'haja presentat la documentació anterior, s'entendrà que el sol·licitant renuncia a l'ajuda i es dictarà una resolució deixant sense efecte la subvenció concedida.
2. Sense perjuí d'allò que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons, de manera expressa i per escrit presentat en el termini de 10 dies hàbils següents a la publicació de la resolució de concessió. Si la renúncia es produïx després d'haver percebut la subvenció concedida, ha de reintegrar-se la quantitat percebuda més els interessos legals corresponents.
3. Les entitats beneficiàries de subvencions han de reunir els requisits i complir les obligacions establides en esta convocatòria i en la legislació vigent, en particular les assenyalades en els articles 13 i 14 de la Llei 38/2003, de 17 de desembre, General de Subvencions.
4. És així mateix una obligació derivada de la Llei General de Subvencions, la de l'article 18, donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció.
5. A més de les obligacions generals de tot beneficiari d'una subvenció pública, en les subvencions regulades en la present orde, les entitats beneficiàries estan obligades a informar de qualsevol modificació, canvi organitzatiu o de responsable, domicili o qualsevol altra dada identificativa de l'entitat subvencionada, que afecte les relacions amb la Direcció General d'Immigració i Cooperació al Desenrotllament, així com comunicar qualsevol eventualitat que sorgisca en el desenrotllament del projecte.
6. La Direcció General d'Immigració i Cooperació al Desenrotllament, podrà realitzar el seguiment de la realització i gestió dels projectes subvencionats, a fi de verificar el grau de compliment de les actuacions.
7. Els estudis, publicacions i programes que siguen produïts en la Comunitat Valenciana, derivats de l'execució dels projectes subvencionats, han de concedir el mateix tractament a les dos llengües oficials de la Comunitat Valenciana.
Base 13.Reformulació del projecte
1. Suposa l'acceptació de la subvenció i ha de realitzar-se en el termini de 10 dies hàbils des de la publicació de la resolució de concessió per mitjà de la presentació d'un nou formulari d'identificació, en suport escrit i en format electrònic, pdf o compatible Word, així com la descripció dels termes en què s'efectua la reformulació i una nova memòria econòmica adaptada als canvis pressupostaris realitzats.
2. La contribució financera externa, es podrà ajustar proporcionalment a la reducció de la subvenció. En cap cas este ajust podrà implicar un increment del percentatge de cofinançament de la Generalitat respecte del que apareixia en el projecte inicial.
3. Cas de no presentar-se la reformulació del projecte en el termini abans indicat, s'entendrà que l'entitat beneficiària renuncia a la subvenció concedida, sense perjuí de la l'aplicació prèvia del que disposa l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 14. Inici de l'execució i lliurament anticipat de fons
1. Una vegada rebut el document d'acceptació de la subvenció concedida, l'administració podrà tramitar el pagament del 100% de la subvenció concedida.
2. L'inici de l'execució del projecte podrà produir-se durant l'any 2011 i, com a màxim, fins als tres mesos següents a la primera recepció dels fons, excepte autorització expressa de la Direcció General d'Immigració i Cooperació, atenent a circumstàncies especials concurrents en l'execució dels projectes. Una vegada es produïsca l'inici de l'execució del projecte subvencionat, ha de ser comunicada tal circumstància per escrit a la Direcció General d'Immigració i Cooperació al Desenrotllament
3. També ha de ser comunicada a la Direcció General d'Immigració i Cooperació al Desenrotllament la data de la recepció de la subvenció concedida per la Generalitat en el termini dels deu dies hàbils següents a l'ingrés d'aquella en el compte bancari assenyalat a l'efecte, i ha d'aportar original o fotocòpia compulsada de la transferència bancària. En esta mateixa comunicació, ha d'indicar-se el compte bancari obert exclusivament per a les actuacions aprovades i acreditar que els fons rebuts s'han transferit a este compte.
Base 15. Finalització del projecte, informe final i documents que han d'acompanyar-lo
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte. El termini d'execució no podrà ser superior a 12 mesos.
2. El termini per a la presentació de l'informe final i la justificació dels gastos davant de la Direcció General d'Immigració i Cooperació al Desenrotllament serà de tres mesos a partir de la data de finalització del projecte.
3. L'informe final s'ha d'emplenar en model normalitzat disponible, es podrà presentar en format digital, pdf o compatible Word, no serà necessària la seua presentació en suport paper en este cas, i en ell s'ha d'analitzar i avaluar la realització del projecte en el seu conjunt.
4. L'informe final ha d'acompanyar-se de memòria econòmica justificativa del cost de les activitats realitzades amb el contingut previst en l'art. 46.b) del Decret 135/2010, de 10 de setembre, del Consell, en format compatible Excel.
Base 16. Justificació dels gastos
1. Es realitzarà de conformitat amb el que disposen els articles 44 i següents del Decret 135/2010, de 10 de setembre, del Consell, de Bases per a la concessió d'ajudes en matèria de cooperació internacional per al desenrotllament, per mitjà de la presentació de compte justificatiu amb aportació de justificants de gasto, o si és el cas, simplificada per a projectes subvencionats per import inferior a 60.000 euros.
2. La modalitat de justificació ha de comunicar-se a la direcció general en el moment de la sol·licitud de la subvenció i en tot cas, amb caràcter previ a la finalització de l'execució del projecte. Si és el cas, el cost de l'auditoria externa estarà pressupostat en la sol·licitud de subvenció. L'entitat beneficiària ha de comunicar a la direcció general la designació de les persones que realitzen l'auditoria així com els termes en què es realitzarà l'auditoria, de conformitat amb l'article 74 del Reglament de la Llei General de Subvencions, a fi que prèviament l'administració preste la seua conformitat sobre l'adequació de la metodologia als criteris generalment admesos.
3. En el cas que siga necessari la presentació de documents justificatius, estos han de ser originals o còpies compulsades o confrontades. Esta documentació podrà ser substituïda per còpia simple o digitalitzada amb caràcter provisional, i ha d'acompanyar-se de declaració del responsable en què s'indique el lloc del depòsit dels originals, la seua correspondència amb estos, així com el compromís d'aportar còpies degudament compulsades a requeriment de qualsevol òrgan de la Generalitat, ja siga gestor o de control.
4. La data de les factures i justificacions dels gastos amb càrrec a la subvenció de la Generalitat ha d'estar compresa dins del termini d'execució real del projecte. Només s'acceptaran factures anteriors o posteriors, en no més de sis mesos, per als gastos de formulació.
Base 17. Modificació del projecte
Qualsevol modificació del projecte, en els termes de l'article 41 del Decret 135/2010, de 10 de setembre, del Consell, comportarà la presentació, adaptats a les noves circumstàncies, d'un nou formulari d'identificació, en suport escrit i electrònic, en format pdf o compatible Word, així com, si és el cas, una nova memòria econòmica.
Base 18. Reintegrament de les subvencions
1. En els supòsits previstos en l'article 37 de la Llei 38/2003 General de Subvencions, i en l'article 37 del Decret 135/2010, de 10 de setembre, del Consell, l'entitat beneficiària de la subvenció ha de reintegrar, al compte restringit de la Generalitat 0049 1827 85 3862526932, les quantitats corresponents.
2. Els reintegraments voluntaris han de comunicar-se, amb informe raonat, de forma immediata al centre gestor competent en matèria de cooperació al desenrotllament, aportant a més l'original o fotocòpia compulsada de l'ingrés realitzat, i incloure's el mencionat informe juntament amb l'informe final que es presente una vegada finalitzada l'execució del projecte.ANNEX III / ANEXO III